ardakshalkar/KazakhCodexes huggingface dataset:
Еуразиялық экономикалық одақтың Кеден кодексі туралы шартты ратификациялау туралы
417-бап. Кеден қоймалары иелерінің тізіліміне енгізу шарттары

Мыналар:
кеден қоймасы ретінде пайдалануға арналған және осы Кодекстің
416-бабы
5-тармағына сәйкес белгіленген талаптарға сай келетін құрылыстардың, үй-жайлардың (үй-жайлардың бөлігі) және (немесе) ашық алаңдардың меншігінде, шаруашылық жүргізуінде, жедел басқаруында немесе жалға алынған болуы кеден қоймасының иесі ретінде қызметті жүзеге асыруға үміткер заңды тұлғаны кеден қоймалары иелерінің тізіліміне енгізу шарттары болып табылады. Егер құрылыстар, үй-жайлар (үй-жайлардың бөлігі) және (немесе) ашық алаңдар жалға алынған болса, егер мүше мемлекеттердің заңнамасында өзгеше белгіленбесе, мұндай құрылыстарға, үй-жайларға (үй-жайлардың бөлігі) және (немесе) ашық алаңдарға қатысты жалға алу шарты кеден қоймалары иелерінің тізіліміне енгізу туралы өтінішті беру күні кемінде 1 жыл мерзімге жасалуға тиіс;
ашық типтегі кеден қоймаларының иелері ретінде кеден қоймалары иелерінің тізіліміне енгізуге үміткер заңды тұлғалар үшін - сақталуда тұрған басқа тұлғалардың тауарларына зиян келтіру немесе басқа тұлғалармен жасалған сақтау шарттарының өзге де талаптарын бұзу салдарынан басталуы мүмкін кеден қоймасы иесінің мүше мемлекеттердің заңнамасында айқындалған сақтандыру сомасына азаматтық жауапкершілігінің тәуекелін сақтандыру шартының болуы;
кеден органына жүгіну күні белгіленген мерзімде кедендік баждарды, салықтарды, арнайы, демпингке қарсы, өтем баждарын, өсімпұлдарды, пайыздарды төлеу бойынша орындалмаған міндеттердің болмауы;
мүше мемлекеттердің заңнамасында белгіленген өзге де талаптарға сәйкес келуі және өзге де шарттарды сақтау кеден қоймасынын иесі ретінде қызметті жүзеге асыруға үміткер заңды тұлғаны кеден қоймалары иелерінің тізіліміне енгізу шарттары болып табылады.
Еуразиялық экономикалық одақтың Кеден кодексі туралы шартты ратификациялау туралы
418-бап. Кеден қоймалары иелерінің тізілімінен шығару үшін негіздер

1. Кеден қоймасының иесін кеден қоймалары иелерінің тізілімінен шығару үшін мыналар:
1) кеден қоймасы иесінің осы Кодекстің
419-бабының
екінші - сегізінші және оныншы абзацтарында көзделген міндеттерді орындамауы;
2) кеден қоймасы иесінің өзін кеден қоймалары иелерінің тізілімінен шығару туралы өтініші;
3) кеден қоймалары иелерінің тізіліміне енгізілген заңды тұлғаның таратылуы;
4) мүше мемлекеттердің заңнамасында белгіленген жағдайларды қоспағанда, кеден қоймалары иелерінің тізіліміне енгізілген заңды тұлғаның қайта ұйымдастырылуы негіз болып табылады.
2. Мүше мемлекеттердің заңнамасында кеден қоймасының иесін кеден қоймалары иелерінің тізілімінен шығару үшін өзге де негіздер белгіленуі мүмкін.
Еуразиялық экономикалық одақтың Кеден кодексі туралы шартты ратификациялау туралы
419-бап. Кеден қоймасы иесінің міндеттері

Кеден қоймасының иесі:
осы Кодекстің
417-бабының
екінші және үшінші абзацтарында белгіленген кеден қоймалары иелерінің тізіліміне енгізу шарттарын сақтауға;
кеден қоймасында тауарлардың болуы және кеден қоймасының кедендік рәсімімен орналастырылған тауарлармен операцияларды жасау бөлігінде осы Кодекстің
156-бабы
2-тармағында белгіленген кеден қоймасының кедендік рәсіміне сәйкес тауарларды пайдалану шарттарын сақтауға;
кеден қоймасындағы тауарлардың сақталуын қамтамасыз етуге;
кедендік бақылауды жүргізу мүмкіндігін қамтамасыз етуге;
кеден қоймасындағы тауарлардың есебін жүргізуге және мүше мемлекеттердің заңнамасына сәйкес кеден органдарына мұндай тауарлар туралы есептілікті, оның ішінде ақпараттық технологияларды пайдалана отырып ұсынуға;
кеден қоймасының қызметкерлері болып табылмайтын немесе кеден қоймасында сақталатын тауарларға қатысты өкілеттігі жоқ бөгде адамдарды кеден қоймасына кеден органдарының рұқсатынсыз кіргізбеуге:
кеден қоймасында сақталатын тауарларға кеден органдарының лауазымды адамдарының қолжетімділігіне қатысты кеден органдарының талаптарын орындауға;
кеден қоймасының жұмыс істеуі тоқтатылған жағдайда кеден қоймасына тауарларды орналастырған тұлғаларға осы қойманың жұмыс істеуін тоқтату туралы шешім қабылданған күннен кейінгі күннен бастап 3 жұмыс күні ішінде мұндай шешім туралы хабарлауға;
осы Кодекстің
162-бабына
сәйкес кедендік баждарды, салықтарды, арнайы, демпингке қарсы, өтем баждарын төлеу бойынша міндеттерді осы Кодекстің
55-бабы
3-тармағына және
73-бабы
3-тармағына сәйкес кеден органдары жолдаған хабарламада көрсетілген мерзімнің соңғы күнінен кешіктірмей орындауға;
кеден қоймалары иелерінің тізіліміне енгізілген кезде өзі мәлімдеген мәліметтердің өзгергені туралы кеден қоймалары иелерінің тізіліміне енгізген кеден органына хабарлауға және мұндай мәліметтер өзгерген күннен бастап немесе өзіне мұндай өзгерістер белгілі болған күннен бастап 5 жұмыс күні ішінде мұндай өзгерістерді растайтын құжаттарды ұсынуға;
осы Кодексте белгіленген және (немесе) мүше мемлекеттердің кедендік реттеу туралы заңнамасында белгіленетін өзге де міндеттерді сақтауға міндетті.
Еуразиялық экономикалық одақтың Кеден кодексі туралы шартты ратификациялау туралы
420-бап. Еркін қойма иесінің қызметі

1. Еркін қойманың иесі осы Кодекске сәйкес еркін қойманың кедендік рәсімімен орналастырылған тауарларды еркін қоймада орналастыру мен пайдалануды жүзеге асырады.
2. Еркін қойма аумағында мүше мемлекеттердің заңнамасына сәйкес кәсіпкерлік және өзге де қызметтер жүзеге асырылуы мүмкін.
3. Мүше мемлекеттің заңнамасында осы мүше мемлекетте құрылған еркін қойма аумағында жекелеген қызмет түрлерін жүзеге асыруға тыйым салу белгіленуі мүмкін.
Еуразиялық экономикалық одақтың Кеден кодексі туралы шартты ратификациялау туралы
421-бап. Еркін қоймалар

1. Күзетілетін не жеке тұлғаның кіруін бақылайтын режимі бар және шегінде осы Кодекске сәйкес еркін қойманың кедендік рәсімімен орналастырылған тауарлар, сондай-ақ осы Кодекске сәйкес өзге де тауарлар орналастырылуы мен пайдаланылуы мүмкін (осы тарауда бұдан әрі - құрылыстар, үй-жай (үй-жайлардың бөлігі) және (немесе) ашық алаңдар) ғимарат (ғимараттың бөлігі), ғимараттар кешені, жайластырылған және жабдықталған аумақтар және (немесе) ашық алаңдар еркін қоймалар болып табылады.
2. Еркін қойма мүше мемлекеттің тұлғасы еркін қоймалар иелерінің тізіліміне енгізген күннен кейінгі күннен бастап құрылған болып саналады.
3. Еркін қойманың жұмыс істеуі еркін қойманың иесін еркін қоймалар иелерінің тізілімінен шығарған күннен кейінгі күннен бастап тоқтатылады.
4. Еркін қойма аумағының периметрлерін қоршауға және бейне бақылау жүйесімен жарақтандыруға қойылатын талаптарды қоса алғанда, еркін қойма ретінде пайдалануға арналған немесе пайдаланылатын құрылысты, үй-жайларды (үй-жайлардың бөлігі) және (немесе) ашық алаңдарды орналастыруға, жайластыруға және жабдықтауға қойылатын талаптар, сондай-ақ еркін қоймаларды құру мен жұмыс істеу тәртібі мүше мемлекеттердің заңнамасында белгіленеді.
5. Еркін қойма аумағын, мұндай аумаққа тұлғалардың қол жеткізу тәртібін айқындауды қоса алғанда, бақылау-өткізу режимімен қамтамасыз ету мүше мемлекеттердің заңнамасына сәйкес жүзеге асырылады.
Еуразиялық экономикалық одақтың Кеден кодексі туралы шартты ратификациялау туралы
422-бап. Еркін қоймалар иелерінің тізіліміне енгізу шарттары

Мыналар:
еркін қойма ретінде пайдалануға арналған және осы Кодекстің
421-бабы
4-тармағына сәйкес белгіленген талаптарға сай келетін құрылыстардың, үй-жайлардың (үй-жайлардың бөлігі) және (немесе) ашық алаңдардың меншігінде, шаруашылық жүргізуінде, жедел басқаруында немесе жалға алынған болуы еркін қойма иесі ретінде қызметті жүзеге асыратын үміткер заңды тұлғаны еркін қоймалар иелерінің тізіліміне енгізу шарттары болып табылады. Егер құрылыстар, үй-жайлар (үй-жайдың бөлігі) және (немесе) ашық аландар жалға алынған болса, егер мүше мемлекеттердің заңнамасында өзгеше белгіленбесе, мұндай құрылыстарға, үй-жайларға (үй-жайдың бөлігі) және (немесе) ашық алаңдарға қатысты жалға алу шарты еркін қоймалар иелерінің тізіліміне енгізу туралы өтінішті беру күні кемінде үш жыл мерзімге жасалуға тиіс;
кеден органына жүгіну күні белгіленген мерзімде кедендік баждарды, салықтарды, арнайы, демпингке қарсы, өтем баждарын, өсімпұлдарды, пайыздарды төлеу бойынша орындалмаған міндеттердің болмауы;
мүше мемлекеттердің заңнамасында белгіленетін талаптарға сәйкес кедендік операцияларды жасау кезінде кеден органдарына табыс етілген мәліметтерді шаруашылық операцияларын жүргізу туралы мәліметтермен салыстыруға мүмкіндік беретін тауарларды есепке алу жүйесінің болуы;
мүше мемлекеттердің заңнамасында белгіленген өзге де талаптарға сәйкес келуі және өзге де шарттарды сақтау еркін қойманың иесі ретінде қызметті жүзеге асыруға үміткер заңды тұлғаны еркін қоймалар иелерінің тізіліміне енгізу шарттары болып табылады.
Еуразиялық экономикалық одақтың Кеден кодексі туралы шартты ратификациялау туралы
423-бап. Еркін қоймалар иелерінің тізілімінен шығару үшін негіздер

1. Еркін қойманың иесін еркін қоймалар иелерінің тізілімінен шығару үшін, мыналар:
1) еркін қойма иесінің осы Кодекстің
424-бабының
екінші - тоғызыншы абзацтарында көзделген міндеттерді орындамауы;
2) еркін қойма иесінің өзін еркін қоймалар иелерінің тізілімінен шығару туралы өтініші;
3) еркін қоймалар иелерінің тізіліміне енгізілген заңды тұлғаның таратылуы;
4) мүше мемлекеттердің заңнамасында белгіленген жағдайларды қоспағанда, еркін қоймалар иелерінің тізіліміне енгізілген заңды тұлғаның қайта ұйымдастырылуы негіз болып табылады.
2. Мүше мемлекеттердің заңнамасында еркін қойманың иесін еркін қоймалар иелерінің тізілімінен шығару үшін өзге де негіздер белгіленуі мүмкін.
Еуразиялық экономикалық одақтың Кеден кодексі туралы шартты ратификациялау туралы
424-бап. Еркін қойма иесінің міндеттері

Еркін қойманың иесі:
осы Кодекстің
422-бабының
екінші және төртінші абзацтарында, сондай-ақ осы Кодекстің
422-бабының
бесінші абзацына сәйкес мүше мемлекеттердің заңнамасында белгіленген еркін қоймалар иелерінің тізіліміне енгізу шарттарын сақтауға;
еркін қойманың жұмыс істеуі кезеңінде еркін қойманың осы Кодекстің
421-бабы
4-тармағына сәйкес белгіленген талаптарға сәйкестігін қамтамасыз етуге;
еркін қойманың кедендік рәсіміне сәйкес тауарларды пайдалану шарттарын сақтауға;
кедендік бақылауды жүргізу мүмкіндігін қамтамасыз етуге;
еркін қойманың кедендік рәсімімен орналастырылған тауарлардың есебін жүргізуге және мүше мемлекеттердің заңнамасына сәйкес кеден органдарына мұндай тауарлар және олармен жасалған операциялар туралы, сондай-ақ еркін қойманың кедендік рәсімімен орналастырылған тауарлардан дайындалған (алынған) тауарлар туралы есептілікті, оның ішінде ақпараттық технологияларды пайдалана отырып ұсынуға;
еркін қойманың қызметкерлері болып табылмайтын немесе еркін қоймадағы тауарларға қатысты өкілеттігі жоқ бөгде адамдарды еркін қоймаға кеден органдарының рұқсатынсыз кіргізбеуге;
еркін қоймадағы тауарларға кеден органдарының лауазымды адамдарының қол жетімділігіне қатысты кеден органдарының талаптарын орындауға;
осы Кодекстің
216-бабына
сәйкес кедендік баждарды, салықтарды, арнайы, демпингке қарсы, өтем баждарын төлеу бойынша осы Кодекстің
55-бабы
3-тармағы және
73-бабы
3-тармағына сәйкес кеден органдары жолдаған хабарламада көрсетілген мерзімнің соңғы күнінен кешіктірмей міндеттерді орындауға;
еркін қоймалар иелерінің тізіліміне енгізілген кезде өзі мәлімдеген мәліметтердің өзгергені туралы еркін қоймалар иелерінің тізіліміне енгізген кеден органын хабарлауға және мұндай мәліметтер өзгерген күннен бастап немесе өзіне мұндай өзгерістер белгілі болған күннен бастап 5 жұмыс күні ішінде мұндай өзгерістерді растайтын құжаттарды ұсынуға;
осы Кодексте белгіленген және (немесе) мүше мемлекеттердің кедендік реттеу туралы заңнамасында белгіленетін өзге де міндеттерді сақтауға міндетті.
Еуразиялық экономикалық одақтың Кеден кодексі туралы шартты ратификациялау туралы
425-бап. Бажсыз сауда дүкен иесінің қызметі

Бажсыз сауда дүкенінің иесі бажсыз сауда кедендік рәсімімен орналастырылған тауарларды бажсыз сауда дүкендерінде сақтауды және осы Кодекстің
243-бабы
2-тармағында көрсетілген тұлғаларға өткізуді жүзеге асырады.
Еуразиялық экономикалық одақтың Кеден кодексі туралы шартты ратификациялау туралы
426-бап. Бажсыз сауда дүкендері

1. Сауда залдары мен қоймалардан. сондай-ақ қосалқы үй-жайлардан тұратын (болған кезде) арнайы белгіленген және жайластырылған құрылыстар және (немесе) үй-жайлар (үй-жайлардың бөлігі) бажсыз сауда дүкендері болып табылады.
2. Бажсыз сауда дүкені мүше мемлекеттің тұлғасы бажсыз сауда дүкендері иелерінің тізіліміне енгізген күннен кейінгі күннен бастап құрылған болып саналады.
3. Бажсыз сауда дүкенінің жұмыс істеуі бажсыз сауда дүкені иесін бажсыз сауда дүкендері иелерінің тізілімінен шығарған күннен кейінгі күннен бастап тоқтатылады.
4. Бажсыз сауда дүкендерін орналастыруға, жайластыруға және жабдықтауға, оның ішінде бейне бақылау жүйесімен жарақтандыруға қойылатын талаптар, оның құрылуы мен жұмыс істеу тәртібі, сондай-ақ бажсыз сауда дүкендерінде тауарларды өткізу қағидалары мүше мемлекеттердің заңнамасында белгіленеді.
Еуразиялық экономикалық одақтың Кеден кодексі туралы шартты ратификациялау туралы
427-бап. Бажсыз сауда дүкендері иелерінің тізіліміне енгізу шарттары

Мыналар:
бажсыз сауда дүкені ретінде пайдалануға арналған және мүше мемлекеттердің заңнамасында белгіленетін талаптарға сай келетін құрылыстардың және (немесе) үй-жайлардың (үй-жайлардың бөлігі) меншігінде, шаруашылық жүргізуінде, жедел басқаруында немесе жалға алынған болуы кеден ісі саласындағы қызметті жүзеге асыруға үміткер заңды тұлғаны бажсыз сауда дүкендері иелерінің тізіліміне енгізу шарттары болып табылады. Егер құрылыстар және (немесе) үй-жайлар (үй-жайлардың бөлігі) жалға алынған болса, егер мүше мемлекеттердің заңнамасында өзгеше белгіленбесе, мұндай құрылыстарға және (немесе) үй-жайларға (үй-жайлардың бөлігі) қатысты жалға алу шарты бажсыз сауда дүкендері иелерінің тізіліміне енгізу туралы өтінішті беру күні кемінде 6 ай мерзімге жасалуға тиіс;
егер бөлшек саудаға арналған тіркеу немесе рұқсат құжаттарын алу міндеті мүше мемлекеттердің заңнамасында көзделсе, бұл құжаттардың болуы;
кеден органына жүгіну күні белгіленген мерзімде кедендік баждарды, салықтарды, арнайы, демпингке қарсы, өтем баждарын, өсімпұлдарды, пайыздарды төлеу бойынша орындалмаған міндеттердің болмауы;
мүше мемлекеттердің заңнамасында белгіленген өзге де талаптарға сәйкес келуі және өзге де шарттарды сақтау кеден ісі саласындағы қызметті жүзеге асыруға үміткер заңды тұлғаны бажсыз сауда дүкендері иелерінің тізіліміне енгізу шарттары болып табылады.
Еуразиялық экономикалық одақтың Кеден кодексі туралы шартты ратификациялау туралы
428-бап. Бажсыз сауда дүкендері иелерінің тізілімінен шығару үшін негіздер

1. Бажсыз сауда дүкендері иелерін бажсыз сауда дүкендері иелерінің тізілімінен шығару үшін мыналар:
1) бажсыз сауда дүкені иесінің осы Кодекстің
429-бабының
екінші-жетінші абзацтарында көзделген міндеттерді орындамауы;
2) бажсыз сауда дүкені иесінің өзін бажсыз сауда дүкендері иелерінің тізілімінен шығару туралы өтініші;
3) бажсыз сауда дүкендері иелерінің тізіліміне енгізілген заңды тұлғаның таратылуы;
4) мүше мемлекеттердің заңнамасында белгіленетін жағдайларды қоспағанда, бажсыз сауда дүкендері иелерінің тізіліміне енгізілген заңды тұлғаның қайта ұйымдастырылуы негіз болып табылады.
2. Мүше мемлекеттердің заңнамасында бажсыз сауда дүкені иесін бажсыз сауда дүкендері нелерінің тізілімінен шығару үшін өзге де негіздер белгіленуі мүмкін.
Еуразиялық экономикалық одақтың Кеден кодексі туралы шартты ратификациялау туралы
429-бап. Бажсыз сауда дүкені иесінің міндеттері

Бажсыз сауда дүкенінің иесі:
осы Кодекстің
427-бабының
екінші және үшінші абзацтарында, сондай-ақ осы Кодекстің
427-бабының
бесінші абзацына сәйкес мүше мемлекеттердің заңнамасында белгіленген бажсыз сауда дүкендері иелерінің тізіліміне енгізу шарттарын сақтауға;
осы Кодекстің
244-бабы
3-тармағында белгіленген бажсыз сауда кедендік рәсіміне сәйкес тауарларды пайдалану шарттарын сақтауға;
бажсыз сауда кедендік рәсімімен орналастырылған және бажсыз сауда дүкендерінде өткізілмеген тауарлардың сақталуын қамтамасыз етуге;
кедендік бақылауды жүргізу мүмкіндігін қамтамасыз етуге;
бажсыз сауда дүкеніне тауарлардың түсуін және осы дүкенде оларды өткізілу есебін жүргізуге, сондай-ақ мүше мемлекеттердің заңнамасына сәйкес кеден органдарына мұндай тауарлар туралы есептілікті, оның ішінде ақпараттық технологияларды пайдалана отырып ұсынуға;
осы Кодекстің
247-бабында
көзделген жағдайларда кедендік баждарды, салықтарды, арнайы, демпингке қарсы, өтем баждарын төлеу бойынша міндеттерді осы Кодекстің
55-бабы
3-тармағы және
73-бабы
3-тармағына сәйкес кеден органдары жолдаған хабарламада көрсетілген мерзімнің соңғы күнінен кешіктірмей орындауға;
бажсыз сауда дүкендері иелерінің тізіліміне енгізілген кезде өзі мәлімдеген мәліметтердің өзгергені туралы бажсыз сауда дүкендері иелерінің тізіліміне енгізген кеден органын хабарлауға және мұндай мәліметтер өзгерген күннен бастап немесе оған мұндай өзгерістер белгілі болған күннен бастап 5 жұмыс күні ішінде мұндай өзгерістерді растайтын құжаттарды ұсынуға;
осы Кодексте белгіленген және (немесе) мүше мемлекеттердің кедендік реттеу туралы заңнамасында белгіленетін өзге де міндеттерді сақтауға міндетті.
Еуразиялық экономикалық одақтың Кеден кодексі туралы шартты ратификациялау туралы
430-бап. Уәкілетті экономикалық оператор

1. Мүше мемлекеттердің заңнамасына сәйкес құрылған және осы тарауда белгіленген тәртіппен және шарттарды сақтау кезінде уәкілетті экономикалық операторлардың тізіліміне енгізілген заңды тұлға уәкілетті экономикалық оператор болып табылады.
2. Заңды тұлғаны уәкілетті экономикалық операторлардың тізіліміне енгізу кезінде уәкілетті экономикалық операторлардың тізіліміне енгізу туралы куәлік беріледі.
3. Уәкілетті экономикалық операторлардың тізіліміне енгізу туралы куәлік күшіне енген күннен бастап уәкілетті экономикалық оператор тәуекел деңгейінің төменгі санатына жатады.
4. Заңды тұлғаны уәкілетті экономикалық операторлардың тізіліміне енгізу және оны мұндай тізілімнен шығару тәртібі, уәкілетті экономикалық операторлардың тізіліміне енгізу туралы куәлікті беру, оның қолданысын тоқтата тұру және жаңарту тәртібі осы Кодексте, ал осы Кодексте реттелмеген бөлікте мүше мемлекеттердің кедендік реттеу туралы заңнамасында белгіленеді.
5. Заңды тұлғаны уәкілетті экономикалық операторлардың тізіліміне енгізуді, оны мұндай тізілімнен шығаруды, сондай-ақ уәкілетті экономикалық операторлардың тізіліміне енгізу туралы куәліктің қолданысын тоқтата тұруды және жаңартуды, заңнамаға сәйкес осындай тұлға құрылған мүше мемлекеттің кеден органы жүзеге асырады.
6. Уәкілетті экономикалық операторлардың тізіліміне енгізуге үміткер заңды тұлғаның мұндай тізілімге енгізу шарттарын сақтауын тексеру кезінде, сондай-ақ уәкілетті экономикалық оператордың оны осындай тізілімге енгізу шарттарын сақтауын бақылау кезінде осы Кодекстің
VI бөлімінде
көзделген кедендік бақылау нысаны мен кедендік бақылау жүргізуді қамтамасыз ететін шаралар қолданылуы мүмкін.
7. Уәкілетті экономикалық оператор осы Кодекстің ережелерін ескере отырып, осы Кодекстің
437-бабында
көзделген Одақтың кедендік аумағындағы арнайы оңайлатуларды пайдалануға құқылы.
8. Одақтың үшінші тараппен халықаралық шарттарына сәйкес осы Кодекстің
437-бабында
көзделген жекелеген арнайы оңайлатулар Одаққа мүше болып табылмайтын мемлекеттің уәкілетті экономикалық операторларына өзара негізде ұсынылуы мүмкін.
9. Мүше мемлекеттердің үшінші тараппен халықаралық шарттарына сәйкес осы Кодекстің
437-бабында
көзделген жекелеген арнайы оңайлатулар Одаққа мүше болып табылмайтын мемлекеттердің уәкілетті экономикалық операторларына өзара негізде ұсынылуы мүмкін. Бұл ретте мұндай арнайы оңайлатулар осындай халықаралық шарттардың тарапы болып табылатын мүше мемлекеттің аумағында ғана қолданылады.
Еуразиялық экономикалық одақтың Кеден кодексі туралы шартты ратификациялау туралы
431-бап. Уәкілетті экономикалық операторлардың тізілімі

1. Кеден органдары Комиссия айқындаған нысан бойынша уәкілетті экономикалық операторлардың тізілімін жүргізеді, оны Интернет желісіндегі өзінің ресми сайтына орналастырады және оны айына 1 реттен кем емес жаңартуды қамтамасыз етеді.
2. Комиссия кеден органдары жүргізетін уәкілетті экономикалық операторлардың тізілімдерінің негізінде уәкілетті экономикалық операторлардың жалпы тізілімін қалыптастырады, оны Интернет желісіндегі Одақтың ресми сайтына орналастырады және оны айына 1 реттен кем емес жаңартуды қамтамасыз етеді.
Уәкілетті экономикалық операторлардың жалпы тізілімінің нысанын, оларды қалыптастыру және жүргізу тәртібін, сондай-ақ кеден органдары жүргізетін уәкілетті экономикалық операторлардың тізілімінде қамтылатын деректерді ұсынудың техникалық шарттарын Комиссия айқындайды.
Еуразиялық экономикалық одақтың Кеден кодексі туралы шартты ратификациялау туралы
432-бап. Уәкілетті экономикалық операторлардың тізіліміне енгізу туралы куәлік және оның типтері

1. Уәкілетті экономикалық операторлардың тізіліміне енгізу туралы куәліктің (осы тарауда бұдан әрі - куәлік) үш типі болады.
2. Куәліктің бірінші типі уәкілетті экономикалық операторға осы Кодекстің
437-бабы
2-тармағында көзделген арнайы оңайлатуларды пайдалануға құқық береді.
3. Куәліктің екінші типі уәкілетті экономикалық операторға осы Кодекстің
437-бабы
3-тармағында көзделген арнайы оңайлатуларды пайдалануға құқық береді.
4. Куәліктің үшінші типі уәкілетті экономикалық операторға осы Кодекстің
437-бабы
4-тармағында көзделген арнайы оңайлатуларды пайдалануға құқық береді.
5. Куәліктің нысаны мен оны толтыру тәртібін Комиссия айқындайды.
6. Куәлік заңды тұлғаны уәкілетті экономикалық операторлардың тізіліміне енгізген күннен бастап күнтізбелік 10 күн өткеннен кейін күшіне енеді және қолданыс мерзімі шектелмейді.
7. Уәкілетті экономикалық оператор куәлік күшіне енген күннен бастап осы Кодекстің
437-бабында
көзделген арнайы оңайлатуларды пайдалануға құқылы.
8. Куәлікті берген мүше мемлекеттің кеден органы заңды тұлғаны уәкілетті экономикалық операторлардың тізіліміне енгізген күннен бастап күнтізбелік 5 күннен кешіктірмей, осы Кодекстің
368-бабына
сәйкес осындай тұлғаға және осы мүше мемлекеттің кеден органдарының. сондай-ақ басқа мүше мемлекеттердің кеден органдарының заңды тұлғаны уәкілетті экономикалық операторлардың тізіліміне енгізу күні және куәліктің күшіне ену күні туралы ақпаратты назарына жеткізеді.
Еуразиялық экономикалық одақтың Кеден кодексі туралы шартты ратификациялау туралы
438-бап. Бірінші кезектегі тәртіпте кедендік операцияларды жасау

1. Бірінші немесе үшінші типті куәліктері бар уәкілетті экономикалық оператор жасайтын Одақтың кедендік аумағына тауарлардың келуімен немесе Одақтың кедендік аумағынан тауарлардың кетуімен байланысты кедендік операцияларды Одақтың кедендік шекарасы арқылы тауарларды өткізу орындарында техникалық және инфрақұрылымдық мүмкіндіктер бар болған кезде өтінішті кезектегі тәртіпте жасалады.
2. Одақтың кедендік шекарасы арқылы тауарларды өткізу орындарында техникалық және инфрақұрылымдық мүмкіндіктері бар болған кезде кеден органдары кедендік операцияларды жасаудың бірінші кезектегі тәртібін ұйымдастыру үшін:
1) мұндай операцияларды жасауға уәкілетті тұлғаны айқындайды;
2) бірінші немесе үшінші типті куәліктері бар уәкілетті экономикалық операторлар үшін мүше мемлекеттердің мемлекеттік (кедендік) шекарасы арқылы автомобиль өткізу пункттерінде жекелеген қозғалыс жолақтарын қарастырады және Интернет желідегі өзінің ресми сайттарында мұндай өткізу пункттерінің тізбесін орналастырады.
3. Тауарларды кедендік декларациялауға және шығаруға байланысты кедендік операцияларды кеден органы, егер:
1) тауарлардың декларанты бірінші немесе үшінші типті куәлігі бар уәкілетті экономикалық оператор болып табылса;
2) кедендік декларациялауға байланысты кедендік операцияларды бірінші немесе үшінші типті куәлігі бар уәкілетті экономикалық оператор болып табылатын кеден өкілі жасаса бірінші кезектегі тәртіпте жүзеге асырылады.